അമേരിക്കയുടെ യുവതാരത്തിന്റെ കനത്ത വെല്ലുവിളി മറികടന്ന് ഇന്ത്യയുടെ ദീപിക കുമാരി പ്രീ ക്വാര്ട്ടറിലേക്ക് നിര്ണ്ണായക ഘട്ടത്തില് പിഴവുകള് വരുത്തിയെങ്കിലും അമേരിക്കന് യുവ താരം ജെനീഫര് മുച്ചീനോ ഫെര്ണാണ്ടസിനെ പരാജയപ്പെടുത്തി പ്രീ ക്വാര്ട്ടര് ഫൈനലിലേക്ക് കടന്ന് ഇന്ത്യയുടെ ലോക ഒന്നാം നമ്ബര് താരം ദീപിക കുമാരി. 64ന് ആണ് ദീപികയുടെ വിജയം. അവസാന ശ്രമത്തില് 10 പോയിന്റ് നേടിയിരുന്നുവെങ്കില് മത്സരം ഷൂട്ട് ഓഫിലേക്ക് നീങ്ങുമെന്ന സാഹചര്യത്തില് 9 പോയിന്റ് മാത്രം അമേരിക്കന് താരം നേടിയതാണ് ദീപികയുടെ മെഡല് പ്രതീക്ഷ നിലനിര്ത്തിയത്. ആദ്യ സെറ്റിലെ ആദ്യ ശ്രമം തന്നെ പിഴച്ച ദീപിക അമേരിക്കന് താരത്തോട് ആ സെറ്റ് 2526ന് അടിയറവ് പറഞ്ഞു. രണ്ടാം സെറ്റിലെ ആദ്യ ശ്രമം പിഴച്ചുവെങ്കിലും പിന്നീട് രണ്ട് പെര്ഫക്ട് ടെന്നുകളുടെ സഹായത്തോടെ ദീപിക സെറ്റ് സ്വന്തമാക്കി. ദീപിക സെറ്റ് 2825ന് ആണ് സ്വന്തമാക്കിയത്. മൂന്നാം സെറ്റില് ആദ്യ രണ്ട് ശ്രമങ്ങളില് 10ഉം 9ഉം പോയിന്റ് നേടിയ ദീപികയ്ക്ക് മൂന്നാം ശ്രമത്തില് വെറും 8 മാത്രം ലഭിച്ചപ്പോള് അമേരിക്കന് താരത്തിന് ആ ശ്രമം മെച്ചപ്പെടുത്തുവാന് സാധിക്കാതെ വന്നപ്പോള് ഇന്ത്യ 2725ന് മൂന്നാം സെറ്റ് നേടി മത്സരത്തില് 42ന്റെ ലീഡ് നേടി. നാലാം സെറ്റിലെ രണ്ടാം ശ്രമത്തില് വെറും 6 പോയിന്റ് മാത്രം ദീപിക നേടിയതോടെ മത്സരം അഞ്ചാം സെറ്റിലേക്ക് നീങ്ങി. നാലാം സെറ്റ് 2524ന് ആണ് അമേരിക്കന് താരം സ്വന്തമാക്കിയത്. ഇതോടെ മത്സരം 44ന് ഒപ്പത്തിനൊപ്പമായി. ദീപിക കുമാരി ആദ്യ റൗണ്ടില് ഭൂട്ടാന്റെ അമ്ബെയ്ത്ത് താരത്തെ 60ന് പരാജയപ്പെടുത്തിയാണ് രണ്ടാം റൗണ്ടിലേക്ക് എത്തിയത്.